ഷഹീന് ചുഴലിക്കാറ്റ്: കനത്ത മഴയെ തുടര്ന്നുണ്ടായ മണ്ണിടിച്ചിലില് രണ്ടു പേര് മരിച്ചു മസ്കത്ത്: ഷഹീന് ചുഴലിക്കാറ്റിനെ തുടര്ന്നുണ്ടായ കനത്ത മഴയില് മണ്ണിടിഞ്ഞു വീണു രണ്ടു തൊഴിലാളികള്ക്ക് ദാരുണാന്ത്യം.. റൂസൈല് വ്യവസായിക മേഖലയിലാണ് മണ്ണിടിച്ചില് ഉണ്ടായത്. രണ്ട് ഏഷ്യന് വംശജരായ തൊഴിലാളികളാണ് മരണപ്പെട്ടത്. ഒമാന് ദേശീയ ദുരന്ത നിവാരണ സമിതിയാണ് ഇക്കാര്യം അറിയിച്ചത്. ശക്തമായ കാറ്റും മഴയുമാണ് ഒമാന്റെ തീരങ്ങളില് അനുഭവപ്പെടുന്നത്. കനത്ത മഴയെ തുടര്ന്നുണ്ടായ വെള്ളപ്പാച്ചിലില് കാണാതായ കുട്ടി മരണപ്പെട്ടതായുള്ള റിപ്പോര്ട്ടുകളും പുറത്തു വന്നിരുന്നു. അതേസമയം ഷഹീന് ചുഴലിക്കാറ്റ് ഒമാന് തീരത്തോട് അടുത്തു വരികയാണ്. സ്ഥിതിഗതികള് അതിസൂക്ഷ്മമായി നിരീക്ഷിച്ചു കൊണ്ടിരിക്കുകയാണെന്ന് അധികൃതര് അറിയിച്ചു. അതേസമയം ഷഹീന് ചുഴലിക്കാറ്റിന്റെ പശ്ചാത്തലത്തില് മസ്കത്ത് വിമാനത്താവളം സര്വ്വീസുകള് നിര്ത്തിവെച്ചിരിക്കുകയാണ്. മസ്കറ്റ് അന്താരാഷ്ട്ര വിമാനത്താവളത്തിലേക്കും, തിരികെയുമുള്ള മുഴുവന് വ്യോമയാന സര്വീസുകളും നിര്ത്തിവെച്ചു. ഷഹീന് ചുഴലിക്കാറ്റിന്റെ സാഹചര്യങ്ങള് പരിശോധിച്ച ശേഷം ഈ സര്വീസുകള് മറ്റൊരു സമയക്രമത്തിലേക്ക് പുനഃക്രമീകരിക്കുന്നതാണെന്നും അധികൃതര് അറിയിച്ചിട്ടുണ്ട്. Tags latest news oman GULF international news cyclone shortlink